钦定古今图书集成/明伦汇编/官常典/第301卷 > 翟善
## 钦定古今图书集成/明伦汇编/官常典/第301卷 > 翟善

按《明外史陈修传》：“翟善，字敬夫，洪武中，贡入太学，授
吏部文选司主事，历员外郎。二十六年，尚书詹徽、侍
郎傅友文诛，命善署部事，旋进侍郎，署尚书事。逾年，
实授尚书，明于经术，奏对合帝意。帝曰：‘善虽年少，宇
量恢廓，他人莫及也’。欲为营第于泰兴，以善不忍夺
人自益而止。欲除其家戍籍，善曰：‘戍卒宜增，岂可以
臣破例’？”帝益以为贤。坐法当刑，父为陈乞降宣化知
县以终。